Den mishandlede kattekilling, som blev fundet ved en tankstation i Brønderslev, er nu aflivet.

Den lille kattekilling havde det ikke godt, da den blev bragt ind på Kattehjem Bæklund efter at være blevet fundet ved en tankstation i Brønderslev. Den 16 uger gamle hankilling blev fundet med klemmetang om halsen, og måtte tvangsfodres, men så ellers ud til at være i bedring. Men så gik det ned ad bakke igen. - Han mistede livsmodet, og kroppen magtede det ikke mere, fortæller lederen af Kattehjemmet Bæklund, Jonna Fals til nordjyske.dk. Den lille kattekilling blev aflivet mandag.